CELEX: 32019R2104
Language: fi
Date: 2019-11-29 00:00:00
Title: Komission Asetus (EU) 2019/2104, annettu 29 päivänä marraskuuta 2019, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien 1 ja 8 osalta (ETA:n kannalta merkityksellinen teksti)

10.12.2019   
               
               
                  FI
               
               
                  Euroopan unionin virallinen lehti
               
               
                  L 318/74
               
            
         KOMISSION ASETUS (EU) 2019/2104,
         annettu 29 päivänä marraskuuta 2019,
         tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien 1 ja 8 osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
         sekä katsoo seuraavaa:
         
                     (1)
                  
                  
                     Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
                  
               
                     (2)
                  
                  
                     Kansainvälisiä tilinpäätösstandardeja antava elin (International Accounting Standards Board) julkaisi 31 päivänä lokakuuta 2018 asiakirjan Olennaisen määritelmä (muutokset IAS 1:een ja IAS 8:aan) osana tilinpäätösraportointiin liittyvän viestinnän parantamista koskevaa hankettaan (Better Communication in Financial Reporting), jonka tavoitteena on parantaa tapaa, jolla taloudellista informaatiota välitetään tilinpäätöksen käyttäjille; tarkoituksena oli selkeyttää ’olennaisen’ määritelmää, jotta yritykset voivat helpommin tehdä olennaisuutta koskevia arvioita ja jotta tilinpäätöksen liitetiedoissa esitettävistä tiedoista tulee merkityksellisempiä.
                  
               
                     (3)
                  
                  
                     Kuultuaan Euroopan tilinpäätösraportoinnin neuvoa-antavaa ryhmää (European Financial Reporting Advisory Group, EFRAG) komissio päättelee, että muutokset IAS 1:een Tilinpäätöksen esittäminen ja IAS 8:aan Tilinpäätöksen laatimisperiaatteet, kirjanpidollisten arvioiden muutokset ja virheet täyttävät asetuksen (EY) N:o 1606/2002 3 artiklan 2 kohdassa säädetyt hyväksymisperusteet.
                  
               
                     (4)
                  
                  
                     IAS 1:n ja IAS 8:n muutoksista seuraa, että IAS 10:tä Raportointikauden päättymisen jälkeiset tapahtumat, IAS 34:ää Osavuosikatsaukset ja IAS 37:ää Varaukset, ehdolliset velat ja ehdolliset varat olisi muutettava.
                  
               
                     (5)
                  
                  
                     Sen vuoksi asetusta (EY) N:o 1126/2008 olisi muutettava.
                  
               
                     (6)
                  
                  
                     Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1126/2008 liite seuraavasti:
            
                        a)
                     
                     
                        muutetaan IAS 1 Tilinpäätöksen esittäminen tämän asetuksen liitteen mukaisesti;
                     
                  
                        b)
                     
                     
                        muutetaan IAS 8 Tilinpäätöksen laatimisperiaatteet, kirjanpidollisten arvioiden muutokset ja virheet tämän asetuksen liitteen mukaisesti;
                     
                  
                        c)
                     
                     
                        muutetaan IAS 10 Raportointikauden päättymisen jälkeiset tapahtumat tämän asetuksen liitteen mukaisesti;
                     
                  
                        d)
                     
                     
                        muutetaan IAS 34 Osavuosikatsaukset tämän asetuksen liitteen mukaisesti;
                     
                  
                        e)
                     
                     
                        muutetaan IAS 37 Varaukset, ehdolliset velat ja ehdolliset varat tämän asetuksen liitteen mukaisesti.
                     
                  
         
            2 artikla
            Yritysten on sovellettava 1 artiklassa tarkoitettuja muutoksia viimeistään sen ensimmäisen tilikauden alusta, joka alkaa 1 päivänä tammikuuta 2020 tai sen jälkeen.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä marraskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EYVL L 243, 11.9.2002, s. 1.
         
            (2)  Komission asetus (EY) N:o 1126/2008, annettu 3 päivänä marraskuuta 2008, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti (EUVL L 320, 29.11.2008, s. 1).
      
      
         
            LIITE
            
               Olennaisen määritelmä
            
            Muutokset IAS 1:een ja IAS 8:aan
            
               Muutokset IAS 1:een Tilinpäätöksen esittäminen
               
            
            Muutetaan kappaletta 7 sellaista yhteisöä varten, joka on ottanut käyttöön vuonna 2018 julkaistun asiakirjan Muutokset IFRS-standardeihin sisältyviin Käsitteellistä viitekehystä koskeviin viittauksiin, ja lisätään kappale 139T.
            MÄÄRITELMÄT
            
                     
                        7
                     
                     
                        ...
                     
                  
               
                  Olennainen:
            
            
               Informaatio on olennaista, jos sen esittämättä jättämisen, virheellisen esittämisen tai tekemisen vaikeasti ymmärrettäväksi voisi kohtuudella odottaa vaikuttavan päätöksiin, joita yleiseen käyttöön tarkoitetun tilinpäätöksen ensisijaiset käyttäjät tekevät tiettyä raportoivaa yhteisöä koskevaa taloudellista informaatiota sisältävän tilinpäätöksen perusteella.
            
            Olennaisuus riippuu informaation luonteesta tai suuruusluokasta tai näistä molemmista. Yhteisö arvioi, onko informaatio olennaista joko yksin tai yhdessä muun informaation kanssa tarkasteltuna ottaen huomioon tilinpäätös kokonaisuutena.
            Informaatiosta tulee vaikeasti ymmärrettävää, jos se viestitään tavalla, jolla olisi tilinpäätöksen ensisijaisille käyttäjille samankaltainen vaikutus kuin kyseisen informaation esittämättä jättämisellä tai virheellisellä esittämisellä. Seuraavat ovat esimerkkejä olosuhteista, joiden seurauksena olennaisesta informaatiosta tulee vaikeasti ymmärrettävää:
            
                        a)
                     
                     
                        olennaista erää, liiketointa tai muuta tapahtumaa koskeva informaatio esitetään tilinpäätöksessä, mutta käytettävät sanamuodot ovat epämääräisiä tai epäselviä;
                     
                  
                        b)
                     
                     
                        olennaista erää, liiketointa tai muuta tapahtumaa koskeva informaatio on hajautettu eri puolille tilinpäätöstä;
                     
                  
                        c)
                     
                     
                        erilaisia eriä, liiketoimia tai muita tapahtumia on yhdistetty epäasianmukaisella tavalla;
                     
                  
                        d)
                     
                     
                        samankaltaisia eriä, liiketoimia tai muita tapahtumia on erotettu epäasianmukaisella tavalla; ja
                     
                  
                        e)
                     
                     
                        tilinpäätöksen ymmärrettävyys vähentyy sen seurauksena, että epäolennainen informaatio peittää olennaista informaatiota siinä määrin, ettei ensisijainen käyttäjä pysty toteamaan, mikä informaatio on olennaista.
                     
                  Sen arvioiminen, voisiko informaation kohtuudella odottaa vaikuttavan tietyn yhteisön yleiseen käyttöön tarkoitetun tilinpäätöksen ensisijaisten käyttäjien tekemiin päätöksiin, edellyttää, että yhteisö ottaa huomioon kyseisten käyttäjien ominaispiirteet, samalla kun se ottaa huomioon myös yhteisön omat olosuhteet.
            Monet nykyiset ja mahdolliset sijoittajat, lainanantajat ja muut luottoa antavat tahot eivät pysty pyytämään raportoivia yhteisöjä toimittamaan informaatiota suoraan niille, ja ne joutuvat pitkälti täyttämään taloudellisen informaation tarpeensa yleiseen käyttöön tarkoitetun tilinpäätöksen avulla. Tästä johtuen ne ovat ensisijaisia käyttäjiä, joille yleiseen käyttöön tarkoitettu tilinpäätös on kohdistettu. Tilinpäätös laaditaan sellaisia käyttäjiä varten, joilla on kohtuullinen liiketoiminnan ja taloudellisen toiminnan tuntemus ja jotka tarkastelevat ja analysoivat informaatiota huolellisesti. Joskus jopa asiaa hyvin tuntevat ja huolelliset käyttäjät saattavat tarvita neuvontaa ymmärtääkseen monimutkaisia taloudellisia ilmiöitä koskevaa informaatiota.
            ...
            VOIMAANTULO
            ...
            
                        139T
                     
                     
                        Lokakuussa 2018 julkaistulla asiakirjalla Olennaisen määritelmä (muutokset IAS 1:een ja IAS 8:aan) muutettiin IAS 1:n kappaletta 7 ja IAS 8:n kappaletta 5 sekä poistettiin IAS 8:n kappale 6. Yhteisön on sovellettava näitä muutoksia ei-takautuvasti 1.1.2020 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa näitä muutoksia aikaisemmalla kaudella, tästä on annettava tieto.
                     
                  
               Muutokset IAS 8:aan Tilinpäätöksen laatimisperiaatteet, kirjanpidollisten arvioiden muutokset ja virheet
               
            
            Muutetaan kappaletta 5 sellaista yhteisöä varten, joka on ottanut käyttöön vuonna 2018 julkaistun asiakirjan Muutokset IFRS-standardeihin sisältyviin Käsitteellistä viitekehystä koskeviin viittauksiin. Poistetaan kappale 6 ja lisätään kappale 54H.
            MÄÄRITELMÄT
            
                     
                        5
                     
                     
                        ...
                        
                           
                              Olennainen määritellään IAS 1:n kappaleessa 7, ja sitä käytetään tässä standardissa samassa merkityksessä.
                        
                        ...
                     
                  
                     
                        6
                     
                     
                        [poistettu]
                        ...
                     
                  VOIMAANTULO
            ...
            
                        54H
                     
                     
                        Lokakuussa 2018 julkaistulla asiakirjalla Olennaisen määritelmä (muutokset IAS 1:een ja IAS 8:aan) muutettiin IAS 1:n kappaletta 7 ja IAS 8:n kappaletta 5 sekä poistettiin IAS 8:n kappale 6. Yhteisön on sovellettava näitä muutoksia ei-takautuvasti 1.1.2020 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa näitä muutoksia aikaisemmalla kaudella, tästä on annettava tieto.
                     
                  
               Muutokset muihin IFRS-standardeihin ja julkaisuihin
            
            
               Muutokset IAS 10:een Raportointikauden päättymisen jälkeiset tapahtumat
               
            
            Muutetaan kappaletta 21 ja lisätään kappale 23C.
            
               Raportointikauden jälkeiset tapahtumat, joiden johdosta tilinpäätöslaskelmia ei oikaista
            
            
                     
                        21
                     
                     
                        
                           Jos sellaiset raportointikauden päättymisen jälkeiset tapahtumat, joiden johdosta tilinpäätöslaskelmia ei oikaista, ovat olennaisia, niiden esittämättä jättämisen voisi kohtuudella odottaa vaikuttavan päätöksiin, joita yleiseen käyttöön tarkoitetun tilinpäätöksen ensisijaiset käyttäjät tekevät tiettyä raportoivaa yhteisöä koskevaa taloudellista informaatiota sisältävän tilinpäätöksen perusteella. Yhteisön on näin ollen esitettävä seuraavat tiedot kaikista olennaisista raportointikauden päättymisen jälkeisten tapahtumien ryhmistä, joiden johdosta tilinpäätöslaskelmia ei ole oikaistu:
                        
                        
                                    a)
                                 
                                 
                                    
                                       tapahtuman luonne; ja
                                    
                                 
                              
                                    b)
                                 
                                 
                                    
                                       arvio sen taloudellisesta vaikutuksesta tai toteamus, ettei arviota ole mahdollista tehdä.
                                    
                                 
                              ...
                     
                  VOIMAANTULO
            ...
            
                        23C
                     
                     
                        Lokakuussa 2018 julkaistulla asiakirjalla Olennaisen määritelmä (muutokset IAS 1:een ja IAS 8:aan) muutettiin kappaletta 21. Yhteisön on sovellettava näitä muutoksia ei-takautuvasti 1.1.2020 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa näitä muutoksia aikaisemmalla kaudella, tästä on annettava tieto. Yhteisön on sovellettava näitä muutoksia, kun se soveltaa IAS 1:n kappaleeseen 7 ja IAS 8:n kappaleisiin 5 ja 6 sisältyvään olennaisen määritelmään tehtyjä muutoksia.
                     
                  
               Muutokset IAS 34:ään Osavuosikatsaukset
               
            
            Muutetaan kappaletta 24 ja lisätään kappale 58.
            
               Olennaisuus
            
            ...
            
                        24
                     
                     
                        IAS 1:ssä määritellään olennainen informaatio ja vaaditaan, että olennaiset erät, kuten (esimerkiksi) lopetetut toiminnot, esitetään erikseen, ja IAS 8:ssa Tilinpäätöksen laatimisperiaatteet, kirjanpidollisten arvioiden muutokset ja virheet vaaditaan kirjanpidollisten arvioiden muutosten, virheiden ja tilinpäätöksen laatimisperiaatteiden muutosten esittämistä. Nämä kaksi standardia eivät sisällä olennaisuutta koskevia määrällisiä ohjeita.
                        ...
                     
                  VOIMAANTULO
            ...
            
                        58
                     
                     
                        Lokakuussa 2018 julkaistulla asiakirjalla Olennaisen määritelmä (muutokset IAS 1:een ja IAS 8:aan) muutettiin kappaletta 24. Yhteisön on sovellettava näitä muutoksia ei-takautuvasti 1.1.2020 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa näitä muutoksia aikaisemmalla kaudella, tästä on annettava tieto. Yhteisön on sovellettava näitä muutoksia, kun se soveltaa IAS 1:n kappaleeseen 7 ja IAS 8:n kappaleisiin 5 ja 6 sisältyvään olennaisen määritelmään tehtyjä muutoksia.
                     
                  
               Muutokset IAS 37:ään Varaukset, ehdolliset velat ja ehdolliset varat
               
            
            Muutetaan kappaletta 75 ja lisätään kappale 104.
            
               Uudelleenjärjestely
            
            ...
            
                        75
                     
                     
                        Toimivan johdon tai hallituksen ennen raportointikauden päättymistä tekemä päätös uudelleenjärjestelystä ei synnytä yhteisölle raportointikauden päättymispäivänä tosiasiallista velvoitetta, ellei yhteisö ole ennen raportointikauden päättymistä:
                        
                                    a)
                                 
                                 
                                    aloittanut uudelleenjärjestelyä koskevan suunnitelman toimeenpanoa; tai
                                 
                              
                                    b)
                                 
                                 
                                    tiedottanut uudelleenjärjestelyä koskevan suunnitelman keskeisistä kohdista niille, joihin se vaikuttaa, ja tehnyt sen riittävän yksityiskohtaisesti antaakseen heille riittävän perusteen odottaa, että yhteisö toteuttaa uudelleenjärjestelyn.
                                    Jos yhteisö aloittaa uudelleenjärjestelyä koskevan suunnitelman toimeenpanon tai ilmoittaa sen keskeisistä kohdista niille, joihin se vaikuttaa, vasta raportointikauden päättymisen jälkeen, IAS 10 Raportointikauden päättymisen jälkeiset tapahtumat edellyttää tietojen antamista tilinpäätöksessä, jos uudelleenjärjestely on olennainen ja tietojen esittämättä jättämisen voisi kohtuudella odottaa vaikuttavan päätöksiin, joita yleiseen käyttöön tarkoitetun tilinpäätöksen ensisijaiset käyttäjät tekevät kyseistä raportoivaa yhteisöä koskevaa taloudellista informaatiota sisältävän tilinpäätöksen perusteella.
                                 
                              ...
                     
                  VOIMAANTULO
            ...
            
                        104
                     
                     
                        Lokakuussa 2018 julkaistulla asiakirjalla Olennaisen määritelmä (muutokset IAS 1:een ja IAS 8:aan) muutettiin kappaletta 75. Yhteisön on sovellettava näitä muutoksia ei-takautuvasti 1.1.2020 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa näitä muutoksia aikaisemmalla kaudella, tästä on annettava tieto. Yhteisön on sovellettava näitä muutoksia, kun se soveltaa IAS 1:n kappaleeseen 7 ja IAS 8:n kappaleisiin 5 ja 6 sisältyvään olennaisen määritelmään tehtyjä muutoksia.